SREDNJA ŠKOLA DR. ANTUNA BARCA CRIKVENICA

ZIDARSKA 4,

51260 CRIKVENCA

OIB: 96174960484

Crikvenica, 29.04.2024.

 PRIMORSKO-GORANSKA ŽUPANIJA Upravni odjel za odgoj i obrazovanje

 Slogin kula 2/I

 51 000 Rijeka

**OBRAZLOŽENJE
I. IZMJENA I DOPUNA FINANCIJSKOG
PLANA ZA 2024. GODINU**

Srednja škola dr. Antuna Barca Crikvenica provela je izmjene i dopune financijskog plana za 2024. godinu u skladu sa uputama osnivača, Statutom Škole i svim važećim zakonskim aktima. Prema Odluci Primorsko-goranske županije o kriterijima, mjerilima i načinu financiranja minimalnog financijskog standarda za decentralizirane funkcije osnovnog i srednjeg školstva u 2024. godini Školi je odobreno 93.200,00 eura decentraliziranih sredstava što je za 2.140,69 eura manje nego su bila odobrena sredstva prilikom izrade Financijskog plana za 2024. godinu.

Sukladno navedenom provedene su izmjene i dopune proračunskog plana rashoda iako je procijenjeno da odobrena sredstva neće biti dostatna za podmirivanje realno procijenjenih troškova Škole do kraja 2024. godine. S obzirom na visoke cijena na tržištu, prvenstveno se to odnosi na troškove dimnjačarskih usluga, troškove prijevoza zaposlenika, uredski materijal, lož ulje i povećanje naknade za prijevoz na službenom putovanju po prijeđenom kilometru.

***Opći dio***

Ukupni plan prihoda Škole povećan je za 255.639,90 eura (22,15%) i iznosi 1.409.526,36 eura, a sastoji se od Pomoći iz inozemstva i od subjekata unutar općeg proračuna – 1.260.875,19 eura (od toga 1.250.831,71 eura su prihodi iz državnog proračuna za plaće, ostala materijalna prava zaposlenika i kapitalne pomoći za nabavu lektira, 2.820,84 eura su prihodi od Grada, a 6.826,68 eura odnosi na projekt RCK-RECEPT, te 395,96 eura odnosi se na projekt ERASMUS+ odnosno na preneseni manjak iz 2023. godine koji će biti pokriven u 2024. godini iz prihoda projekta), prihoda od imovine – 7,96 eura (prihodi od kamata), prihoda od upravnih i administrativnih pristojbi po posebnim propisima i naknada 4.819,87 eura (uplate učenika za troškove izvođenja terenske nastave, prihodi za financiranje troškova dnevnica, uplate učenika za naknadu učinjene štete), prihoda od prodaje proizvoda i robe te pruženih usluga i prihoda od donacija te povrata po protestiranim jamstvima – 21.572,01 eura (prihodi od najma školske dvorane i izdavanja kopija svjedodžbi, te prihodi od donacija) i prihoda iz nadležnog proračuna 122.348,56 eura.

Ukupni plan rashoda povećan je za 295.988,08 eura (25,80%) i iznosi 1.443.374,20 eura. Najviši rashodi Škole su rashodi za zaposlene u iznosu 1.266.204,69 (plaće, jubilarne nagrade, pomoći, regres, božićnica, dar djetetu…), koji su povećani za 25,98% sukladno povećanju plaća na temelju Uredbe o nazivima radnih mjesta, uvjetima za raspored i koeficijentima za obračun plaće u javnim službama NN 24/2024.Zatim slijede materijalni rashodi u iznosu 154.886,14 eura (energija, komunalne usluge, naknade za prijevoz zaposlenika na posao i s posla, nastavni i uredski materijal, računalne usluge, zakupnine itd.). Financijski rashodi, odnosno bankarske usluge i zatezne kamate smanjene su za 109,55 eura i planirane su u iznosu od 260,08 eura. Naknade građanima i kućanstvima na temelju osiguranja i druge naknade iznose 1.592,67 (prijevoz učenika sa teškoćama u razvoju), te Ostali rashodi iznose 661,50 eura (menstrualne higijenske potrepštine). Planirani rashodi za nabavu dugotrajne imovine iznose 19.769,12 eura zbog potrebe škole za nabavom iste.

Razlika u iznosu od 33.847,84 eura između plana prihoda i plana rashoda Škole se odnosi na planiranje prihoda za preneseni manjak prihoda iz 2023. godine za projekt Erasmus + u iznosu od 395,96 koji se planira pokriti u 2024. godini iz prihoda projekta, te na planiranje rashoda za preneseni višak prihoda u iznosu od 34.243,80 eura.

Prema funkcijskoj klasifikaciji Škola ima 1.442.107,33 eura za Više srednjoškolsko obrazovanje (0922) i 1.266,87 eura za usluge obrazovanja koje nisu drugdje svrstane (0980), a odnose se na organizaciju natjecanja. Škola nema planiranih primitaka i izdataka.

***Posebni dio***

Rashodi Škole odnose se na nekoliko programa koji sadrže različite aktivnosti i projekte.

Škola u 2024. godini provodi program 5306 Obilježavanje postignuća učenika i nastavnika odnosno aktivnost 530605 Natjecanja i smotre. U sklopu programa Škola organizira natjecanje WorldSkills Croatia za regiju 2. Primorska Hrvatska koji financira Primorsko - goranska županija, te državno natjecanje iz logike i filozofije koje financira Agencija za odgoj i obrazovanje. Ukupni planirani rashodi Programa iznose 1.266,87 eura.

Program 5501 Srednjoškolsko obrazovanje odnosi se na aktivnost 550101 Osiguravanje uvjeta rada, te stoga čini najveći dio rashoda koji iznose 1.384.058,34 eura, te se financira iz mnogih izvora od kojih su najznačajniji pomoći i decentralizirana sredstva. Program Osiguravanje uvjeta rada obuhvaća rashode za zaposlene (plaća i ostala materijalna prava) te razne materijalne rashode Škole kao i financijske rashode za bankarske usluge.

U sklopu programa 5502 Unapređenje kvalitete odgojno obrazovnog sustava provodi se 550203 Program školskog kurikuluma, 550205 Sufinanciranje rada pomoćnika u nastavi, projekt 550215 RCK RECEPT - Regionalni centar profesija u turizmu i 550221 Osiguravanje besplatnih zaliha menstrualnih higijenskih potrepština.

550203 Program školskog kurikuluma i 550205 Sufinanciranje rada pomoćnika u nastavi financira Primorsko-goranska županija. Smanjenje rashoda za Programe školskog kurikuluma za 800,00 eura odnosi se na nastavni predmet Škola i zajednica. U školskoj godini 2023./2024. škola ima dvoje pomoćnika u nastavi u odnosu na prethodnu školsku godinu kada je škola imala jednog pomoćnika, te su rashodi za program Sufinanciranje rada pomoćnika u nastavi planirani sukladno procjeni troškova za dvoje pomoćnika.

Za projekt RCK-RECEPT Regionalni centar profesija u turizmu rashodi su planirani u ukupnom iznosu od 24.570,56 eura. Projekt se financira 15% iz državnog proračuna i 85% iz Pomoći za provođenje EU projekata.

Odlukom Ministarstva rada, mirovinskog sustava, obitelji i socijalne politike realizira se aktivnost 550221 Osiguravanje besplatnih zaliha menstrualnih higijenskih potrepština. Plan programa iznosi 4,50 eura po učenici odnosno 661,50 eura, a trošak nabave knjižiti će se na ostali rashod odnosno tekuće donacije u naravi iz izvora 521 Pomoći.

U okviru programa 5504 Kapitalna ulaganja u odgojno obrazovnu infrastrukturu Škola planira utrošiti na opremanje ustanova školstva 9.095,24 eura iz nekoliko izvora financiranja.

Osnivač je kroz decentralizirana sredstva osigurao 4.800,00 eura za nabavu dva printera. Iz izvora donacija škola redovito nabavlja opremu namijenjenu za poboljšanje nastave programa konobara i kuhara, te su na temelju prošlogodišnjeg ostvarenja prihoda sredstva smanjena za 400,00 eura i iznose 400,00 eura. Također škola vlastita sredstva ulaže u nabavu proizvedene dugotrajne imovine.

Ravnateljica

 Ana Tomić Njegovan, prof.